**Folake Akinyemi** (født 31. mars 1990 i Lagos i Nigeria) er en norsk friidrettsutøver som representerer Sportsklubben Vidar. Akinyemi er sprinter og konkurrerer på distansene 60 meter, 100 meter og 200 meter.

Karriere
--------

Hun deltok på både 100 og 200 meter ved junior-VM i friidrett 2008. Her ble hun slått ut i semifinalen på 100 meter, og i kvalifiseringsheatet på 200 meter. 

I 2009-sesongen var hun best i Norge på 200 meter, og nummer to på 100 meter etter tidligere klubbvenninne i IL i BUL Ezinne Okparaebo. Hun deltok også ved EM i friidrett innendørs 2009 i Torino, men ble slått ut i semifinalen, med femteplass i sitt heat. Under EM i friidrett for juniorer i Novi Sad i Serbia, (EAA European U20 Championships) dominerte hun i de innledende rundene på 100m, og tok sølv i 100m finalen på 11.47. Yasmin Kwadwo (11.42) fra Tyskland tok gullet.
Akinyemi ble også nr 6 i finalen på 200 meter.

I 2010 ble hun kvalifisert til VM i friidrett innendørs 2010 i Doha. Hun nådde semifinalen på 60 meter, men gikk ikke videre til finalen. Senere på året deltok hun også på 100 meter ved EM i friidrett 2010. Etter å ha vært i delt ledelse ved 30 meter i sitt forsøksheat fikk hun en avrivning i muskelen på forsiden av venstre lår og ramlet i bakken. Akinyemi kunne ikke delta mer i 2010-sesongen.

Den neste internasjonale deltakelsen for Akinyemi kom under EM U23 i Ostrava. Her løp hun på årsbeste 11.67 i forsøket, men ble slått ut i semifinalen med femteplass og 11.77.

Ved NM i friidrett 2011 fikk hun sølv på 100 meter, bak Ezinne Okparaebo, og gull på 1000 meter stafett (100m + 200m + 300m + 400m), sammen Astrid Mangen Cederkvist, Tine Teigene Dalen og Line Kloster. Hun løp også først i mål på 200 meter, men ble disket fordi hun hadde tråkket tre steg på streken.

I 2012 trente Folake Akinyemi i en tremånedersperiode i Kingston på Jamaica, sammen med Racers treningsgruppe. I juni satte hun personlig rekord på 100 meter med 11.46 i Florø. Deretter ble det mer skadeproblemer, og hun avsluttet sesongen etter EM i friidrett i Helsingfors, hvor hun ble slått ut i forsøket på 100 meter med tiden 11.62.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 60 meter innendørs | 2013 |
| Gull | 1000 meter stafett | 2011, 2012 |
| Gull | 4x100 meter stafett | 2007, 2012 |
| Gull | 4x200 meter stafett innendørs | 2013 |
| Sølv | 100 meter | 2011 |
| Sølv | 200 meter | 2008 |
| Sølv | 60 meter innendørs | 2008 |
| Bronse | 100 meter | 2006, 2008 |
| Bronse | 200 meter | 2007 |
| Bronse | 1000 meter stafett | 2005 |
| Bronse | 4x200 meter stafett innendørs | 2007 |

Personlige rekorder
-------------------

| Gren | Resultat | Dato | Plass |
| --- | --- | --- | --- |
| 100 meter | 11,46 | 2. juni 2012 | Florø |
| 200 meter | 23,61 | 10. juli 2010 | Donnas |
| 60 m (inomhus) | 7,36 | 21. februar 2009 | Florø |
| 100 m (inomhus) | 11,71 | 21. februar 2009 | Florø |

Referanser
----------

1. ↑   World Athletics Database, World Athletics utøver-ID 221774[Hentet fra Wikidata]
2. ↑  «Arkivert kopi». Arkivert fra originalen 24. september 2015. Besøkt 8. januar 2015.
3. ↑  «Arkivert kopi». Arkivert fra originalen 6. oktober 2014. Besøkt 23. oktober 2012.
4. ↑  NRK.no – *Her er EM over*, besøkt 17. august 2011.
5. ↑  «Arkivert kopi». Arkivert fra originalen 24. oktober 2013. Besøkt 9. juli 2013.
6. ↑  Aftenposten.no – *Disket fra NM-gullet*, besøkt 17. august 2011.
7. 1 2  friidrett.no: NM 60 meter innendørs kvinner. Arkivert 1. mars 2020 hos Wayback Machine.
8. 1 2  friidrett.no: NM 100 meter kvinner. Arkivert 21. april 2018 hos Wayback Machine.
9. 1 2  friidrett.no: NM 200 meter kvinner. Arkivert 21. april 2018 hos Wayback Machine.

Eksterne lenker
---------------

* (en) Folake Akinyemi – World Athletics Rediger på Wikidata

* (en) Folake Akinyemi – Diamond League Rediger på Wikidata

| * v
* d
* r
NM-vinnere i friidrett på 60 m innendørs, kvinner |
| --- |
| 
* 2004: Elisabeth Slettum
* 2005: Elisabeth Slettum
* 2006: Ezinne Okparaebo
* 2007: Anne Cathrine Bakken
* 2008: Ezinne Okparaebo
* 2009: Siri Eritsland
* 2010: Siri Eritsland
* 2011: Marte Jørgensen
* 2012: Astrid Cederkvist
* 2013: Folake Akinyemi
* 2014: Tara Marie Norum
* 2015: Astrid Cederkvist
* 2016: Ezinne Okparaebo
* 2017: Helene Rønningen
* 2018: Helene Rønningen
* 2019: Helene Rønningen
* 2020: Henriette Jæger
* 2022: Helene Rønningen
* 2023: Helene Rønningen

 |